  Туспуктэм: Руслан Нуриахметов Майя Бывальцева 6-тӥ инвожое Удмуртиын коронавируслы 313 эскеронъёс ортчытӥзы, 14 муртлэсь висёнэз шараязы, соос пӧлын 14 аресозь одӥг пинал но 65 арессэс ортчем сизьым арлыдоос. Ньыль адямиез эмъяськонниосы понӥзы. Со сярысь элькунысь тазалыкез утёнъя министерстволэн пресс-службаез ивортӥз.  Та дыре доразы эмъяськись 800 адямиез эмчиос чакласа возё.  Эмъяськонниын кыллись 49 висисьёслэн тазалыксы шоро-куспо лыдъяське, 10 муртлэн – секыт, одӥгез со пӧлысь тыосты шокатӥсь аппарат борды итэмын.  40 адями висёнэз вормиз. 71 аресъем воргорон кулӥз. 7-тӥ инвожолы Удмуртиын коронавирусэн черлан 167 сюрс 69 учыр лабораториосын зэматэмын. 162 сюрс 806 мурт йӧназ, 4 сюрс 44 адями улонысь кошкиз.  698 сюрс 113 мурт вакцинациез ортчиз, со пӧлысь 557 сюрс 922 адями кыкетӥ компонентсэ но басьтӥз. 160 сюрс 388 адями ревакцинациез ортчиз. Тодэ вайытом, нунал азьвыл 22 муртлэсь висёнэз шараязы. Ньыль муртэз эмъяськонниосы понӥзы.  Тегъёс: Тазалык коронавирус висён Ижкар Удмуртия  